1990માં વિરિષ્ઠ સહ-ભાગીદારો તરીકે રોબર્ટ રુબિન અને સ્ટીફન ફ્રાઈડમૅન આવ્યા અને તેમણે પેઢીના વૈશ્વિકીકરણને કેન્દ્રમાં રાખીને વિલિનીકરણ, સંપાદન અને વેપારના ક્ષેત્રમાં પેઢીને વધુ દઢ બનાવવાનું વચન આપ્યું. તેમના કાર્યકાળમાં, પેઢીએ ન્યૂયોર્ક સ્ટોક એકસચેન્જમાં કાગળવિહીન વેપારનો આરંભ કર્યો અને યુ.એસ. કોર્પોરેશન દ્વારા પહેલવહેલા વૈશ્વિક ૠણ દરખાસ્તનું અગ્ર-વ્યવસ્થાપન કર્યું. તેણે ગોલ્ડમૅન સૅશ કૉમોડિટી ઈન્ડેકસ(GSCI)નો પણ આરંભ કર્યો અને 1994માં બેજિંગ ખાતે પોતાની ઑફિસ શરૂ કરી. એ જ વર્ષે, રુબિન અને ફ્રાઈડમૅનની વિદાય પછી, જોન કોરઝાઈને પેઢીનું નેતૃત્વ લીધું. 1994 દરમ્યાન, આ પેઢી રોકફેલર સેન્ટરની માલિકી માટે ડેવિડ રોકફેલર અને તેમના ભાગીદારો સાથે 50-50ની સહ-માલિકી માટે જોડાઈ, પણ પાછળથી તેણે 2000માં પોતાના શેર તિશમૅન સ્પેયેરને વેચી દીધા. 1996માં, ગોલ્ડમૅન યાહૂ! IPO માટે બાયંધરીખત આપનારાઓમાં અગ્રણી હતી અને 1998માં તે NTT DoCoMo IPOની વૈશ્વિક સંયોજક રહી હતી. 1999માં, હેન્રી પોલસન તેના વરિષ્ઠ ભાગીદારની રૂએ દાખલ થયા.